paragraph_text: 300px|mini|desno|Lalića kula Lalića kuća stambeno-fortifikacijski objekt na jugoistočnoj padini brda Buturovice kod Ljubuškog, s južne strane starog puta prema Starom gradu Ljubuškom. Sagrađena je 1774. godine što je vidljivo na rubu ulaznih vrata ogradbenog zida na kojem je uklesana hidžretska 1188. godina (po gregorijanskom kalendaru 1774.). Graditeljsku cjelinu čine: kula, kuća za stanovanje sa stajom i kovačnicom u podrumu, kuća kuhača i kuća za poslugu. Objekti se nalaze unutar visokih kamenih zidova od lomljenog vapnenca u malteru koji su na nekim dijelovima oštećeni.